ועדת החינוך, התרבות והספורט, כנסת 17, פרוטוקול מספר 165, 2007-03-12 09:30

מיכאל מלכיאור: אני פותח את ישיבת ועדת החינוך, התרבות והספורט.

מיכאל מלכיאור: אני מברך בשבוע טוב את כל מי שהגיע.

מיכאל מלכיאור: אני מבקש מחבר הכנסת חיים אמסלם לפתוח את השבוע, כמנהגנו, בדברי תורה.

חיים אמסלם: פרשת השבוע, פרשת ויקהל.

חיים אמסלם: מספר פעמים בתורה מוזכר העניין של שמירת שבת.

חיים אמסלם: אני רוצה לעמוד על ניואנס מסוים.

חיים אמסלם: בפרשת השבוע, פרשת ויקהל, נאמר: "ששת ימים תעשה מלאכה וביום השביעי יהיה לכם קודש, שבת שבתון לה'".

חיים אמסלם: בפרשת כי תיסע כתוב גם כן לשון דומה ושם נאמר "ששת ימים יעשה מלאכה", ויש גם לשון דומה בפרשת אמור, שם כתוב "ששת ימים תיעשה מלאכה".

חיים אמסלם: המפרשים שואלים שאלה, למה כתוב ששת ימים תיעשה מלאכה, צריך לומר ששת ימים תעשה מלאכה.

חיים אמסלם: אם התורה באה לומר לך שאתה עובד שישה ימים וביום השביעי אתה נח, זאת אומרת שששת ימים אתה עושה מלאכה, כמו שכתוב בפרשת יתרו, "ששת ימים תעבוד ועשית כל מלאכתך וביום השביעי שבת לה' אלוהיך".

חיים אמסלם: השבת כערך אוניברסאלי וכערך שעם ישראל בתור העם הראשון שגילה שצריך לקחת יום מנוחה, לעשות פסק זמן ולנוח, לנוח על מנת לאגור כוחות.

חיים אמסלם: זו המצאה של עם ישראל.

חיים אמסלם: יש גמרא שאומרת שהרומאים, בין הגזרות שלהם, גזרו שישראל לא ישמרו שבת.

חיים אמסלם: חיפשו מי ילך לשכנע את הרומאים שצריך להניח ליהודים שכן ינוחו בשבת.

חיים אמסלם: חיפשו והיה שם מישהו שנקרא גביה בן בסיסה.

חיים אמסלם: הוא ביקש מהם ללכת להתווכח עם הרומאים, והוא כנראה לא היה מהנבחרת החשובה ביותר של חכמי ישראל.

חיים אמסלם: אמר להם שאם הוא ינצח את הרומאים, זה יהיה טוב, יאמרו שגם גביה בן בסיסה ניצח את הרומאים, ואם הרומאים ינצחו אותו, יאמרו שניצחו את גביה בן בסיסה, אבל לא שלחו אליהם אחד מחכמי ישראל.

חיים אמסלם: גביה בן בסיסה אמר להם שאם יש אדם שלא אוהבים אותו, נותנים לו להתעייף או נותן לו לנוח?

חיים אמסלם: נותנים לו שיתעייף.

חיים אמסלם: אם יש לו עם שהוא לא אוהב אותו, הוא נותן לו להתעשר או נותן לו לבזבז את ממונו במנוחה?

חיים אמסלם: נותנים לו לבזבז את ממונו במנוחה.

חיים אמסלם: ואז הוא אמר, שאת זה עם ישראל עושה.

חיים אמסלם: עובדים כל השבוע וביום השביעי הם מבזבזים את כל מה שחסכו כל השבוע.

חיים אמסלם: כתוב בגמרא שכך הוא שכנע אותם.

חיים אמסלם: אני חוזר לשאלה, למה כתוב ששת ימים תיעשה מלאכה, היה צריך לומר תעשה מלאכה.

חיים אמסלם: רבותינו באו ודקדקו ואמרו שלא סתם בשלושה מקומות – גם בפרשת כי תיסע, גם בפרשת ויקהל, וגם בפרשת אמור – כתוב בנפעל, תיעשה מלאכה ולא תעשה מלאכה, בניגוד למה שכתוב ששת ימים תעבוד, ושם כתוב שאתה עובד, ולא משהו אחר.

חיים אמסלם: הגמרא אומרת שלשבת יש ערך ייצוגי, מלבד הערך של המנוחה.

חיים אמסלם: נהניתי לקרוא באחד המוספים של סוף השבוע על מנחם בגין זיכרונו לברכה שהיה יהודי חילוני במהותו אבל היה לו יחס חם למסורת.

חיים אמסלם: גם אם בביתו ובמעונו הפרטי הוא לא שמר את השבת, אבל כשהוא היה בשליחויות ייצוגיות או כאשר הוא ידע שמסתכלים עליו ובוחנים את מעשיו, הוא דאג לחזות של השבת.

חיים אמסלם: לעם ישראל יש שתי רמות, יש את הרמה הפרטית כאשר כל איש בביתו חופשי לעשות כרצונו, ויש גם את הקטע של החזות.

חיים אמסלם: כתוב "וראו כל עמי הארץ כי שם ה' נקרא עליך ויראו ממך".

חיים אמסלם: יש מצב שצריך גם לראות איך מסתכלים עליך, לחשוב לא רק מה אתה עושה אלא איך רואים אותך.

חיים אמסלם: כאשר היה בגין בכל מיני מקומות בעולם, הוא דאג, גם בדברים שבדרך כלל אולי הוא לא הקפיד בהם.

חיים אמסלם: התורה אומרת ששת ימים ייעשה, ששת ימים תיעשה, יש דרשת חז"ל שאומרת שתיעשה זה בנפעל.

חיים אמסלם: השבת היא מקור הברכה.

חיים אמסלם: כל מי שמתפלל בליל שבת אומר "לכו ונלך" כי היא מקור הברכה.

חיים אמסלם: אנחנו מאמינים שהברכה של עם ישראל באה משמירת השבת.

חיים אמסלם: הברכה הזו אומרת שכאשר אתה שומר את השבת, זה לא רק שמרת שבת ונחת ואגרת כוחות אלא גם בכל ששת ימי המעשה, מלאכתך מתברכת והיא משולה כאילו נעשית מאליה.

חיים אמסלם: לכן לא כתוב תעשה אלא כתוב ייעשה.

חיים אמסלם: המעניין שבשלושת המקומות הללו, גם בפרשת כי תיסע, גם בפרשת ויקהל וגם בפרשת אמור, היכן שכתוב בנפעל תיעשה, ישנו עוד ניואנס.

חיים אמסלם: כתוב, שבת שבתון.

חיים אמסלם: ששת ימים תיעשה וביום השביעי שבת שבתון.

חיים אמסלם: בשלושת המקומות האלה, למה כתוב שבת שבתון?

חיים אמסלם: שבת שבתון, מצאנו בשמיטה, שבת שבתון יהיה לארץ.

חיים אמסלם: מה זה קשור לשבת?

חיים אמסלם: שבת לה'.

חיים אמסלם: היכן שכתוב בפרשת יתרו "ששת ימים תעבוד וביום השביעי שבת", לא כתוב שם וביום השביעי שבת שבתון.

חיים אמסלם: אתה עובד, ביום השביעי שבת.

חיים אמסלם: למה כתוב בנפעל תיעשה, ייעשה, בשלושת המקומות הללו?

חיים אמסלם: התורה הכניסה תוספת שבת שבתון.

חיים אמסלם: אם היה כתוב שבת, זה לא היה מספיק?

חיים אמסלם: ראיתי באחד המפרשים שהוא אמר דבר נפלא מאוד.

חיים אמסלם: הוא אמר כך: "רבותינו דרשו ואמרו, בזמן שישראל עושים רצונו של מקום, מלאכתם נעשית על ידי אחרים".

חיים אמסלם: זה למדייקים, היכן שכתוב תיעשה.

חיים אמסלם: כאילו מישהו אחר עושה בשבילך.

חיים אמסלם: "ובזמן שאין ישראל עושים רצונו של מקום, מלאכת אחרים נעשית על-ידם".

חיים אמסלם: מה קורה לעם ישראל שעושה רצונו של מקום?

חיים אמסלם: מלאכתו נעשית על ידי אחרים.

חיים אמסלם: כלומר, גם בששת ימי המעשה, גם אם הוא לא עובד קשה, יש ברכה במעשי ידיו.

חיים אמסלם: גם בששת ימי המעשה יש ברכה.

חיים אמסלם: אם בכל ששת ימי המעשה יש ברכה ומלאכתו נעשית על ידי אחרים, אפשר לחשוב שהוא כמעט לא עובד, ואז מה הוא עושה בשבת?

חיים אמסלם: לכן באה התורה ואומרת שכאשר אתה שומר את השבת, לא רק שששת ימי המעשה מבורכים על ידך, אלא אתה גם מרגיש בשבת עונג מיוחד.

חיים אמסלם: לא כתוב שבת אלא כתוב שבת שבתון.

חיים אמסלם: אתה לא מעוניין להתייחס לשבת בצורה כזאת, אז ששת ימים תעבוד ותעבוד קשה.

חיים אמסלם: זו בעצם מהותה של השבת.

חיים אמסלם: השבת היא אות ברית בינינו לבין הקדוש ברוך הוא, זו ברית שצריך להאמין בה.

חיים אמסלם: אם אני מאמין בדבר, אני מקיים אותו מתוך אמונה ואני מאמין שהוא יביא לי גם את הברכה.

חיים אמסלם: אנחנו מקווים שבעזרת השם שמירת השבת שלצערנו נעשית רפויה, גם במישורים הייצוגיים, כמו באל-על ובחברות אחרות, תתחזק קצת יותר, זה רק יביא תועלת לעם ישראל וכל העם יתברך מתוך ברכת השבת.

מיכאל מלכיאור: יישר כוח.

מיכאל מלכיאור: אני רוצה להודות לשרת החינוך שכפי שסיכמנו בינינו עומדת בקפדנות בסיכום.

מיכאל מלכיאור: קיבלנו הרבה מאוד בקשות להעלות לדיון את הנושא של החלטות הממשלה בנושא של עוטף עזה, ועל קיומן או אי-קיומן של החלטות הממשלה.

מיכאל מלכיאור: אני מוכרח לומר שניסינו לבדוק כל מיני החלטות שהתקבלו בממשלה, והתברר – ואתם אולי תספרו לנו – שיש פער.

מיכאל מלכיאור: ההרגשה היא שהממשלה קבעה סדרה ארוכה מאוד של תקציבים לחינוך, ואנחנו מברכים על כך, על אף שהיינו רוצים שזה לא יהיה דבר חד-פעמי אלא דבר קבוע, אבל הרבה מאוד מההחלטות הללו לא סוכמו עם אנשי המקצוע במשרד, ולכן אנשי המקצוע במשרד, אליהם פנינו, לא ידעו בכלל במה המדובר.

מיכאל מלכיאור: בשבועיים האחרונים פנינו אליהם בכל מיני תחומים והם ממש לא יודעים שיש החלטות.

מיכאל מלכיאור: בוודאי לא התייעצו אתם לגבי סדרי עדיפויות, למה כן צריך כסף ולמה לא צריך כסף.

מיכאל מלכיאור: מאחר שהם לא יודעים על זה, רמת הביצוע של ההחלטות היא רמה נמוכה כאשר לפעמים זה קורה בגלל סיבות בירוקרטיות שלא נפתרו.

מיכאל מלכיאור: היינו רוצים לעבור אתכם על הנושאים השונים ולדעת היכן עומדים הדברים גם לגבי הביצוע.

מיכאל מלכיאור: אנחנו חושבים שהנושא של עוטף עזה, כמו הנושא של הצפון, היא נושא כאשר לפחות תחושת האוכלוסייה היא שיש הרבה הצהרות חגיגיות בצמרת, אבל כשזה מגיע למצב בו הם רוצים לראות מה מתבצע ומה לא, הם מרגישים שהדברים לא נעשים בשטח.

מיכאל מלכיאור: כמובן שנדבר רק על נושא של חינוך, כאשר חלק מהנושאים נוגעים גם למשרדים אחרים כמו משרדו של המשנה לראש-הממשלה שמעון פרס, חלק מהנושאים נוגעים למשרד החינוך, וחלק מהנושאים – כמו מיגון – נוגעים למשרד הביטחון וגם מנציגיו נקבל דיווח.

מיכאל מלכיאור: אני מציע ששרת החינוך תפתח ואנחנו נלמד את הדברים וננסה לראות היכן הבעיות והיכן הדברים כן מתבצעים.

יולי תמיר: אני שמחה על הפגישה הזאת.

יולי תמיר: אני חושבת שהפעילות שנעשית בעוטף עזה היא חשובה ומאוד ענפה.

יולי תמיר: אני תמהה על הצגת הדברים כי כל אות וכל הצעה שעלתה לצורך חיזוק עוטף עזה, באה ממקור אחד.

יולי תמיר: מחוז דרום יחד עם דרומה עבד במשך תקופה מאוד מאוד ארוכה על תוכנית לפיתוח הדרום.

יולי תמיר: אני אומרת את אותו הדבר שאמרתי לגבי הצפון.

יולי תמיר: כשבאנו לחזק את הצפון, לא המצאנו דברים שנבעו – להוציא אולי את חיזוק הפסיכולוגים שניתן גם לצפון וגם לדרום – מהמשבר הנוכחי אלא הלכנו לעומק וחיפשנו דברים שהם חשובים למערכת באופן כולל.

יולי תמיר: את התוכנית הזו הכינה עמירה חיים יחד עם דרומה במשך תקופה מאוד ארוכה.

יולי תמיר: כשבאה הצעת הממשלה, היא גזרה מתוך התוכנית שהוכנה על-ידם את אותם דברים שנראו לנו חשובים.

יולי תמיר: לכן העבודה כולה נעשתה לא רק בתיאום עם המחוז אלא על-ידי המחוז.

יולי תמיר: זו הזדמנות טובה לומר תודה לעמירה שבתנאים מאוד קשים עושה עבודה מתמשכת ומצוינת במחוז הדרום, אם זה בעוטף עזה ואם זה במגזרים אחרים, והתנאים הם באמת מאוד מאוד לא פשוטים היות שהמחוז קשה עם הרבה מאוד אתגרים והיא עומדת בהם בצורה מאוד יפה.

מיכאל מלכיאור: היא זוכה להרבה מאוד שבחים.

יולי תמיר: בצדק.

יולי תמיר: אני חושבת שכדאי שהיא תמסור את הדיווח לגבי ההתקדמות.

יולי תמיר: יש כאן בהחלט דברים שכבר יצאו לדרך ויש דברים שהם בתהליך עשייה.

יולי תמיר: צריך לזכור שהתקציב כולו, תקציב של 2007.

יולי תמיר: זאת אומרת, הכספים שהגיעו אלינו הגיעו אלינו בראשית 2007, נכנסנו לתהליך בסביבות אמצע ינואר ואנחנו נמצאים היום כאשר חלק מהדברים מבוצעים בשטח וחלק מהדברים בתהליך של סיום.

יולי תמיר: חלק מהדברים כללו מכרזים והכנות שיכולנו לעשות רק כאשר הכסף הגיע.

יולי תמיר: לא כל הכסף הגיע ואנחנו נאבקים על תקציב שהוא לא שלנו, שהוא לא פנים משרדי, אבל בעיקרון אנחנו נמצאים באיזשהו מהלך של עבודה מסודרת מאוד, ועמירה תדווח עליה.

יולי תמיר: אני רואה כאן גם את פרופסור זאב צחור וזו הזדמנות לומר שבהחלטה הזו לצערי לא נכללו דברים לגבי מכללת ספיר.

יולי תמיר: המכללה במובן הזה לא ממש זכתה להחלטת ממשלה.

יולי תמיר: ישנם היום שני נושאים פתוחים, האחד הוא הכסף שמשרד הביטחון היה צריך להעביר לפי בקשתנו - כבר די מזמן העברנו את הבקשה שמשרד הביטחון יעביר אלינו כסף שאנחנו מעבירים למיגון של מכללת ספיר – ואני מקווה שזה יסתיים.

יולי תמיר: אנחנו גם סייענו במלגות.

יולי תמיר: אני יודעת שהמכללה עומדת בפני לא מעט אתגרים לקראת השנה הבאה, ואני אשמח אם נקדיש ישיבה מיוחדת לעניין של מכללת ספיר, שבעיניי הוא בעל חשיבות מאוד גדולה.

יולי תמיר: הבטחתי לפרופסור ספיר שעכשיו, עת קמה המועצה להשכלה גבוהה החדשה, אחת הישיבות תתקיים במכללת ספיר מתוך רצון לעודד ולחזק את המכללה.

נגה פיש: אני נציגת הסטודנטים הלומדים במכללת ספיר, מטה מאבק הסטודנטים למען עוטף עזה והמכללה.

נגה פיש: התקציב שאת מדברת עליו, התקציב שמועבר ממשרד הביטחון דרכך למכללה, מדובר, אם אני לא טועה, על סכום של 4 מיליון שקלים ומדובר על בניית בניין שנמצא במהלך הבנייה.

נגה פיש: מה לגבי יתר המבנים שיש לנו?

נגה פיש: מה לגבי יתר המבנים שכרגע לומדים בהם 8,000 סטודנטים והם לא ממוגנים?

זאב צחור: נגה לא באה מטעמי אלא לעומתי.

זאב צחור: השאלה שלה הייתה, מה אתה כל כך מתייהר שגדלתם, כי הרי לא מיגנתם.

יוסף שטראוס: משרד הביטחון בשלב הזה למעשה ממגן רק את גני הילדים ובתי הספר היסודיים ובגלל מגבלות של תקציב עושים את זה בצורה הדרגתית.

יוסף שטראוס: אני לא יודע שמשרד הביטחון בשלב הזה ממגן את שכבת הגיל הזאת.

יוסף שטראוס: לא מדובר בבתי ספר תיכוניים ולא בישיבות.

יולי תמיר: גם בתי ספר התיכוניים נמצאים במהלך של מיגון, והוויכוח שגם הוא נפתר בעת האחרונה היה על חדרי הספח בתיכוניים ולא על הכיתות.

יולי תמיר: כל הכיתות בתיכוניים מוגנים, בתי הספר היסודיים ממוגנים, גני הילדים ממוגנים, ואנחנו בשלב של מעבר לכיתות ספח.

יוסף שטראוס: פיקוד העורף עדכן אותי.

יולי תמיר: הטעו אותך.

יוסף שטראוס: אני רק רוצה לומר שלא מדובר על מכללות וברמות האלה של השכלה.

נגה פיש: החיים שלנו שונים?

יוסף שטראוס: לא, אני לא אמרתי את זה.

יוסף שטראוס: אמרתי שלמדינת ישראל יש מגבלה תקציבית ופועלים לפי סדר מסוים.

נגה פיש: אתה היית במכללה?

יוסף שטראוס: דיברתי עם המכללה.

נגה פיש: אתה יודע על האבסורד שנמצא מאחורי זה?

יוסף שטראוס: אני לא מבין שיש בעניין הזה אבסורד, אבל יש בעניין הזה מגבלה תקציבית וסדרי קדימויות.

יוסף שטראוס: אם לא הייתה מגבלה תקציבית, היו ממגנים את כל המדינה.

זבולון אורלב: אתה יודע כמה קסאמים נפלו באזור?

יוסף שטראוס: אין בעיה.

יוסף שטראוס: תקציבו כספים לעניין הזה.

יוסף שטראוס: אני מדבר על כל המכללות באותו אזור.

זבולון אורלב: אין שם יותר מכללות.

יוסף שטראוס: יש עוד מוסדות חינוך.

זבולון אורלב: אדוני טועה.

זבולון אורלב: יש רק מכללה אקדמית אחת בטווח של ה-7 קילומטרים.

יוסף שטראוס: יש עוד מוסדות חינוך באותו אזור, ברמה הזאת.

יוסף שטראוס: לא מכללה אקדמית, אבל מוסדות חינוך.

זבולון אורלב: איזה מוסדות?

יוסף שטראוס: אני לא רוצה לנקוב כאן בשמות, אבל יש הרבה מוסדות ויש איזושהי מגבלה תקציבית.

יוסף שטראוס: בהתאם לזה משרד הביטחון ממגן לפי סדר מסוים.

יוסף שטראוס: אין מה לעשות, יש את המגבלה התקציבית.

זבולון אורלב: אין שום מוסד חינוכי עם 8,000 סטודנטים ואין מוסד שמתקרב ל-1,000 סטודנטים.

מיכאל מלכיאור: אתה יכול לומר שזו לא החלטה שלך אלא זו החלטת הממשלה.

מיכאל מלכיאור: תמיד כשלא רוצים לפתור בעיה, אומרים שיש הרבה בעיות.

יוסף שטראוס: אני מקבל את התיקון שלך.

יוסף שטראוס: יש מגבלה תקציבית.

יוסף שטראוס: עדיין מה שאמרתי זה נכון.

יוסף שטראוס: המגבלה התקציבית יוצרת סדר פעולות מסוים שהמכללה היא לא בפנים.

זאב צחור: נציג משרד הביטחון מתעלם מהחלטת שר הביטחון הקודם, החלטה שלטונית, למגן את המכללה בספיר עם הבטחה מפורשת שבעקבותיה התחלנו לבנות.

זאב צחור: מצד משרד הביטחון היה כאן שינוי מסמכים רטרואקטיבית ואמירת דברים שאינה מדויקת.

יוסף שטראוס: אם אתה לא תתנצל, אני אתבע אותך על הוצאת דיבה.

זאב צחור: בבקשה.

יוסף שטראוס: שר הביטחון לא מתחייב התחייבויות.

אם אפשר, לפני תביעת הדיבה, לדעת על מה הוויכוח.

זאב צחור: באפריל 2005 הגיע שר הביטחון, שאול מופז, למכללה בליווי הסמנכ"לים שלו.

זאב צחור: יש לנו ארבעה מבנים יבילים שעלו חצי מיליון שקל.

זאב צחור: תכנית המיגון הייתה בסכום של 5 מיליון שקלים, מיגון המבנים של החצי מיליון.

זאב צחור: אמר השר, ובצדק, זה ההיגיון הכי בנאלי, שבמקום לשפוך כסף על מה שייראה ככלא מגידו ויהיה בלתי כשיר ללימודים, בואו נתחלק בין המכללה לבין משרד הביטחון כי ממילא היינו אמורים להשקיע את הכסף.

זאב צחור: סיכמנו על 4 מיליון שקלים של משרד הביטחון.

זאב צחור: התחלנו לבנות בידיעת השר, אנשי משרדו, ואז הגיע החשב ואמר שאסור היה לו לתת את הכסף.

זאב צחור: גם פיקוד העורף הודיע לנו על החלטת השר, גם השר עצמו, זה היה על דעת המשרד, התחלנו לבנות ובאופן, הייתי אומר, ציני המסמכים מדבירם על החלטת השר למגן, ולא על החלטת השר לבנות, כי יש לנו החלטות שר על בנייה.

זאב צחור: אנחנו עומדים חסרי אונים, משתאים, ולא מתפלאים על מה שקורה בעורף.

למה אתה חושב שמה שהוא אומר לא נכון?

יוסף שטראוס: משרד הביטחון רשאי מתקציבו לממן את מרכיבי המיגון, אבל הוא לא רשאי לעשות זאת מהתקציב הזה שמיועד לפגזים ותותחים.

מה לא היה נכון בדבריו?

יוסף שטראוס: מהתחלה ועד הסוף.

זאב צחור: תגיד דבר אחד שאמרתי שלא היה נכון.

יוסף שטראוס: כשאתה התחלת את הבנייה, אתה ידעת בהתחלת הבנייה שמשרד הביטחון לא יממן את מרכיבי הבנייה כי משרד הביטחון מתקציבו לא מממן כל מיני מבנים ובנייה.

יוסף שטראוס: משרד הביטחון מתקציבו מממן פגזים ותותחים ואת צורכי הצבא.

יוסף שטראוס: אתה ידעת את זה מהשלב הראשון.

זאב צחור: השר אמר לי שהוא נותן לבנייה.

יוסף שטראוס: כסף ממרכיבי מיגון ומרכיבי המיגון הוא 1,8 מיליון שקלים.

זאב צחור: האשמת אותי באמירת אי-אמת.

זאב צחור: השר אמר בנייה?

יוסף שטראוס: השר אמר שהוא מתחייב להשתתף במרכיבי המיגון של המכללה.

זאב צחור: את המילה בנייה הוא אמר?

זבולון אורלב: מר שטראוס, אתה לא היית בישיבת ועדת ביקורת המדינה מיום 2 בינואר כאשר הוועדה קיימה דיון בנושא הזה של הפרת ההבטחה השלטונית של שר הביטחון.

זבולון אורלב: בישיבה השתתף סגן שר הביטחון וצמרת המשרד.

יוסף שטראוס: דווחתי עליה.

זבולון אורלב: מהתמונה שעלתה בוועדה לא היה צל של ספק שהייתה הבטחה שלטונית של משרד הביטחון, של שר הביטחון, למכללת ספיר, לתת 4 מיליון שקלים ועל-פי החלטת השר, במקום לתת את זה למיגון, כי זה אבסורד למגן מבנים יבילים שהם עולים פחות, אמר משרד הביטחון שהוא יעביר את הכסף תחת השם מיגון, אבל תבנו בסכום הזה.

זבולון אורלב: נעשו שינויים.

זבולון אורלב: צודק ראש המכללה פרופסור צחור כי אכן נעשו שינויים.

זבולון אורלב: בסיכום הישיבה אז הוחלט שסגן שר הביטחון יזמן את כל הנוגעים בדבר, תוך שבועיים, כדי למצוא את הדרך להעביר את הכסף למשרד החינוך ומשרד החינוך יעביר את הכסף, וזאת בגלל המגבלה שמשרד הביטחון לא יכול להעביר את הכסף ישירות לבנייה.

יוסף שטראוס: זה מה שאמרתי.

זבולון אורלב: עברו שבועיים והכסף לא עבר.

זבולון אורלב: אמר חבר הכנסת שי חרמש שיש לו הסדר עם שרת החינוך שהכסף הזה יעבור.

זבולון אורלב: אמרתי לו, בבקשה.

זבולון אורלב: אני מבין שחלפו חודשיים והכסף לא עבר.

יולי תמיר: הכסף לא עבר אלינו.

זבולון אורלב: כסף לא עבר ממשרד הביטחון למשרד החינוך.

זבולון אורלב: לכן הוועדה דרשה מסגן שר הביטחון להעביר הצעת החלטה בממשלה ולגמור את הפרשה המבישה הזאת, שהחלטה שלטונית למיגון לא מתקיימת ותלמידים חשופים ואין להם מיגון.

זבולון אורלב: אני מציע לוועדת החינוך והתרבות להמשיך את הדרישה שההחלטה השלטונית הזו תבוצע, ואם יש צורך פורמאלי להעביר הצעת מחליטים בממשלה כדי להעביר את הכסף ממשרד הביטחון, תעבירו את ההחלטה הזאת.

יוסף שטראוס: ברשותך, אני רוצה להשלים את דבריך.

יוסף שטראוס: סגן שר הביטחון כתב לשרת החינוך ב-23 בינואר 2007 ובמכתב נאמר ש"על פי החלטת הוועדה לביקורת המדינה, יש למצוא מנגנון הולם על פיו יועבר הכסף ממשרד הביטחון למשרד החינוך עבור בינוי (ולא מיגון) – כי זה אסור לנו לעשות – במכללת ספיר.

יוסף שטראוס: אנא הציעי מנגנון כזה שנוכל ליישמו".

יוסף שטראוס: המכתב הזה נשלח ב-23 בינואר.

יוסף שטראוס: אני לא חושב שזה נכון שניכנס לזה.

יוסף שטראוס: זבולון נכון: זה כן נכון.

יוסף שטראוס: זכותנו לדעת.

יוסף שטראוס: זכותכם לדעת, זה נכון, אבל אני רק אומר שיצא מכתב כזה ואנחנו מחכים.

זבולון אורלב: אתה אומר דברים חצופים.

יוסף שטראוס: אתה טוען כלפיי שאנחנו לא מקיימים, ואתה תומך בדברים שבצד העובדתי הם לא נכונים.

זבולון אורלב: "אם לא יימצא פתרון, יהיה על שר הביטחון להעביר הצעת החלטה בממשלה.

זבולון אורלב: ".

זבולון אורלב: שר הביטחון הגיש הצעת החלטה לממשלה?

זבולון אורלב: לא הגיש.

יוסף שטראוס: סגן שר הביטחון כתב מכתב למשרד החינוך.

יוסף שטראוס: זבולון ארלב: לא זה מה שהוא התבקש.

יולי תמיר: היה סיור משותף אצל זאב צחור וראינו את המבנים היבילים.

יולי תמיר: התקבלה החלטה חד-משמעית שאין טעם למגן את המבנים היבילים כי המיגון עולה בערכו על ערך המבנה ואין לזה שום היגיון.

יוסף שטראוס: מסכים.

יולי תמיר: לכן התקבלה החלטה נכונה וראויה לבנות.

יולי תמיר: ההחלטה הזו הייתה על דעת כל הגורמים.

יולי תמיר: לכן לומר שההחלטה הזאת לא הייתה על דעת כל הגורמים, סליחה, היא דבר לא מדויק.

יולי תמיר: אנחנו הבהרנו חזור והבהר למשרד הביטחון שברגע שהכסף יעבור אלינו, אנחנו נעביר אותו למכללת ספיר.

מה הבעיה להעביר את הכסף?

יולי תמיר: אתם תעבירו לנו את הכסף למיגון ואנחנו נעביר אליהם את הכסף באופן שיאפשר לנו לעבוד.

אני שואל למה אתה לא יכול להעביר את הכסף למשרד החינוך על פי ההחלטה שהתקבלה?

אנחנו לא שרים בממשלה שאתם עובדים עליהם.

אנחנו חברי כנסת.

יוסף שטראוס: אפשר להעביר את הכסף הזה העברה מגג לגג.

יוסף שטראוס: העניין הזה צריך להיות מסוכם בין משרד הביטחון למשרד החינוך אבל עדיין הוא לא סוכם.

מה צריך לסכם?

יוסף שטראוס: אני חשב משרד הביטחון אדוני, ואני לא מעביר את הכסף מתקציב לתקציב.

יוסף שטראוס: מי שעושה את זה, זה אגף התקציבים.

מיכאל מלכיאור: אנחנו עומדים על קיום ההבטחה השלטונית של שר הביטחון.

מיכאל מלכיאור: אנחנו עומדים על כך שזה יבוצע עכשיו.

מיכאל מלכיאור: אם צריך בשביל זה החלטה פורמאלית בממשלה, תעשו זאת.

יולי תמיר: לא צריך.

מיכאל מלכיאור: השרה אומרת שלא צריך.

עושים צחוק מהכנסת באופן חמור וזאת לא הפעם הראשונה הבוקר.

אני עכשיו בא מישיבת ועדה אחרת, וגם שם עשו צחוק מהכנסת.

אין שום בעיה עם העניין הזה.

אנחנו מדברים על פיקוד העורף, אנחנו מדברים על אזור מוכה קסאמים, אנחנו מדברים על החלטה שהיא ברורה לחלוטין.

ההחלטה היא שמעבירים 4 מיליון שקלים ממשרד הביטחון למשרד החינוך.

התירוץ הזה שסגן שר הביטחון שהוא כותב מכתב לשרת החינוך, הוא פשוט מתאים לפורים או יותר נכון לתשעה באב.

אין שום קשר בין זה.

שרת החינוך לא תמצא מנגנון, משרד הביטחון לא ימצא מנגנון, אלא זה תירוץ כדי לא להעביר את הכסף.

יש החלטה ברורה שהיא החלטה שלטונית שמעבירים כסף על מנת לבנות ולא למגן, כאשר הכסף של הבינוי הוא מיגון.

הבינוי הזה הוא מיגון.

כאן זה לא ממשלה.

בממשלה הפקידים עושים מה שהם רוצים והשרים עומדים עם ידיים למעלה ואומרים שהם לא יכולים לעשות כלום מול החשב או היועץ המשפטי, אבל אנחנו לא כאלה.

כאן זאת הכנסת ואנחנו לא חייבים לא לחשבים ולא ליועצים המשפטיים.

ההחלטה היא ברורה וצריך להעביר את הכסף.

מדובר בסופו של דבר בחיי אדם.

צריך להעביר את ה-4 מיליון שקלים ממשרד הביטחון למשרד החינוך ומשרד החינוך צריך להעביר את הכסף כדי לבנות על מנת למגן.

כאן זה לא ממשלה אלא כאן זאת הכנסת.

בממשלה תעשו מה שאתם רוצים.

אני לא מבין למה את נשארת בממשלה הזאת.

מיכאל מלכיאור: אני לא אוהב להודות בכך, אבל דבריו של הרב גפני הם נכונים.

מיכאל מלכיאור: אתה מסכים שצריך להעביר את ה-4 מיליון שקלים האלה?

מיכאל מלכיאור: אם כן, תעבירו אותם.

יוסף שטראוס: אני לא חושב ששר יכול להבטיח הבטחה על העברת כספים למוסד ספציפי.

יוסף שטראוס: עם העניין הזה יש בעייתיות רבה מאוד.

יוסף שטראוס: המכללה לוקחת את הכסף ומרחיבה את פרוגרמת הבנייה שלה.

יוסף שטראוס: מדובר בעמותה פרטית שמרחיבה את פרוגרמת הבנייה שלה בכסף ציבורי.

נגה פיש: אנחנו צריכים מיגון.

יוסף שטראוס: אני חושב שיש בעייתיות עם ההחלטה הזאת.

זבולון אורלב: אתה עובד במשרד הביטחון של מדינת ישראל?

יוסף שטראוס: בגלל זה אני שומר על התקציב.

זבולון אורלב: אתה מפקיר חיי אזרחים.

זבולון אורלב: הגישה שלך היא גישה שמפקירה חיי אזרחים.

יוסף שטראוס: זה לא נכון.

יוסף שטראוס: אני שומר על הכסף של משרד הביטחון לצורכי הביטחון ולא לצורכי בנייה.

יוסף שטראוס: זה בנייה של מוסד חינוכי.

זבולון אורלב: אתה מפקיר את חיי האזרחים.

זאב צחור: אדון שטראוס יוצא מתוך הנחה ששר הביטחון מאחז עיניים.

זאב צחור: השר שלך הבטיח ואתה מתכחש להבטחתו.

זבולון אורלב: אני לא יכול לסבול את זה.

זבולון אורלב: זה משרד הביטחון שדואג לביטחונם של התושבים?

מיכאל מלכיאור: אני חושב שקיבלנו כאן הדגמה איך עובד כרגע השלטון במדינת ישראל.

מיכאל מלכיאור: יושבת כאן שרת החינוך שאחראית על המכללה והיא אומרת דברים מאוד ברורים, יושבים כאן חברי כנסת והם אומרים דברים מאוד ברורים, יש החלטה אבל אתם עושים מה שבא לכם.

מיכאל מלכיאור: אתם לא רוצים להעביר את 4 מיליון שקלים האלה שכולם התחייבו עליהם, שהתחייבו בפני הכנסת, שהתחייבו בפני התושבים, שהתחייבו בפני הסטודנטים.

יולי תמיר: דרך אגב, שני שרי ביטחון נתנו את ההבטחה הזאת.

יולי תמיר: למען הסר ספק פוליטי, שני שרי ביטחון ממפלגות שונות, נתנו את ההבטחה לכך מתוך הכרה בצורכי המכללה.

יוסף שטראוס: את חושבת שתקציב משרד הביטחון צריך לממן בניית מוסדות חינוך?

יוסף שטראוס: אם תאמרו שכן, בבקשה.

התקיים דיון בוועדת הכספים, ישבו שם נציגי משרד הביטחון, משרד החינוך ומשרד האוצר ואמרו שהם מעבירים את זה לבינוי.

הייתי בדיון הזה בוועדת הכספים.

יולי תמיר: אדוני החשב, אתה חורג מסמכותך ואני אומר לך למה.

יולי תמיר: באופן חד-משמעי, לא לך לקבוע אם אנחנו מחליטים, שר הביטחון ואני, שהמבנה הבטוח יותר הוא לא איזה צריף רעוע ששמו עליו מיגון אלא מבנה חדש באותו סכום, כאשר הוא נבנה בצורה ממוגנת.

יולי תמיר: אם זו החלטתנו, אתה צריך לתקצב אותה.

יולי תמיר: אתה לא יכול לעשות דין לעצמך.

יולי תמיר: אתה אומר כאן עכשיו שהחלטה שהתקבלה על-ידי כל הגורמים המקצועיים, החינוכיים והביטחוניים, שאומרת שצריך לבנות כדי למגן, והבנייה הזו תהיה יותר זולה, יותר בטוחה ויותר נכונה, זה לא נחשב מיגון.

יולי תמיר: חבר הכנסת זבולון אורלב מחליף את היושב-ראש מיכאל מלכיאור

זבולון אורלב: הואיל והרב מלכיאור העביר אליי את רשות ניהול הדיון, אני חותם את הפרשה הזאת בדברי סיכום.

יוסף שטראוס: אתה משחרר אותנו ברשותך?

זבולון אורלב: לא.

זבולון אורלב: אני לא היושב-ראש הקבוע, תמתין עד שישוב יושב-ראש הוועדה.

זבולון אורלב: הוא הלך לוועדת הכספים שם מתקיימת הצבעה.

זבולון אורלב: אם כן, אני מבקש להמשיך את סדר הישיבה.

זבולון אורלב: נקבע שהגברת עמירה חיים תדווח לנו.

מה הסיכום לגבי מכללת ספיר?

זבולון אורלב: הסיכום שקיבל היושב-ראש הקבוע, שפירושו שהבטחה שלטונית חייבת להתקיים, מוטלת אחריות מוחלטת על שר הביטחון לבצע את ההחלטה, בין במישרין ובין בהעברת הכספים.

זבולון אורלב: אם הוא איננו יכול לבצע זאת מסיבה פורמאלית, יואיל להגיש הצעת החלטה לממשלה.

נגה פיש: מתי?

זבולון אורלב: בהקדם האפשרי ולא יאוחר מחודש ימים.

זבולון אורלב: כל המיגון של עוטף עזה.

זבולון אורלב: אין שם מיגון חרדי?

מכללת ספיר היא חרדית?

כל הזמן מנסים להדביק לי את הסטיגמה הזאת, דבר שהוא לא נכון.

זבולון אורלב: אני מבקש לשמוע את הדיווח של עמירה חיים.

עמירה חיים: בהתייחס לנושא מימוש החלטות ממשלה, בנושא עוטף עזה או בנושא הדרום בכלל, אני רוצה לומר – בעיקר בנושא של ההחלטה לגבי דרומה, שהיא החלטה מאוד כוללת ולא רק בנושא חינוך אלא גם בנושא תעסוקה ובנושא רווחה.

זבולון אורלב: תאמרי שני משפטים על דרומה, כדי שהמושג הזה יהיה ברור.

עמירה חיים: החלטה לגבי תוכנית מדיניות אסטרטגית שהמשרד של המשנה לראש-הממשלה מוביל.

עמירה חיים: יש חשיבה על מכלול התחומים ולא רק בנושא החינוך.

עמירה חיים: אנחנו פעלנו בתוך שכבת החינוך בצורה מאוד מאוד מעמיקה.

עמירה חיים: לפני כשנתיים נקבע יושב-ראש לוועדה – בהתנדבות עשה זאת דוקטור שושני – והוועדה חשבה על היבטים שונים ויש כאן תוכנית רחבה מאוד שלא נדבר עליה עכשיו.

עמירה חיים: אני אתייחס יותר למצב הנושאים שהתבקשנו כאן היום לתת להם מענה.

עמירה חיים: צריך לומר שתוכנית דרומה מבחינת החינוך מתייחסת לשמונה נושאים.

עמירה חיים: אני אתן אינפורמציה לגבי הנושאים עליהם נשאלנו, אבל צריך לומר שהחשיבה הייתה לגבי החינוך הפורמאלי.

עמירה חיים: במקביל להחלטת הממשלה הגדולה הזו ולפניה אנחנו כבר ישבנו להכין את התוכנית הרחבה שנותנת את תפיסת העולם והרציונאל שעומד מאחורי החשיבה.

עמירה חיים: היו"ר מיכאל מלכיאור מנהל את הישיבה

זבולון אורלב: איש משרד הביטחון ביקש ממני שחרור ונתתי לו.

יולי תמיר: הוא פשוט חצוף בצורה בלתי רגילה.

זבולון אורלב: אמרתי לו שרק היושב-ראש הקבוע של הוועדה יכול לתת לו רשות ואני מבין שהוא לא ביקש ממך רשות.

עמירה חיים: התייחסתי להחלטת הממשלה בנושא דרומה שהיא כוללת והוכנה בעקבות ובהמשך לדיונים מאוד מעמיקים שנעשו והתוכנית נמצאת כאן ואפשר לעיין בה.

עמירה חיים: אני אתייחס לתוכניות שעומדות על הפרק מבחינתנו, על פי השאלות שכאן נשאלנו, אבל צריך לומר שעל פי ההחלטות אנחנו הולכים על כמה היבטים.

עמירה חיים: היבט אחד הוא הפורמאלי עם מרכזי המצוינות הגדולים בנושא המדעים, ההיבט הבלתי פורמאלי שלא התבקשנו להשיב עליו.

מיכאל מלכיאור: לא.

מיכאל מלכיאור: התבקשתם להשיב על הכול.

עמירה חיים: ההיבט הבלתי פורמאלי, שאנחנו רואים בהחלט בראייה של החינוך הבלתי פורמאלי כפוטנציאל להביא צעירים חזקים לדרום.

עמירה חיים: אנחנו מסתכלים על הדרום כמקום שאנחנו רוצים להאדיר אותו ולהביא תושבים חדשים.

עמירה חיים: עשינו בנושא הזה עבודה וגם שאלנו אנשים מה הביא אותם לדרום, ואמרו לי הרבה מאוד אנשים שיש בתי ספר טובים, הם יודעים שהכול מתקדם, יש אוניברסיטה טובה, מכללות טובות.

עמירה חיים: חסר להם ההיבט הבלתי פורמאלי ועליו היום אנחנו עובדים בצורה מאוד גורפת עם הקצאה של 21 מיליון שקלים של המשרד ושל המשנה לראש-הממשלה כדי ליצור איזושהי מערכת בנושא של תרבות, פנאי וכולי.

עמירה חיים: נושא נוסף שהוא מאוד מרכזי הוא הנושא של הבינוי, בעיקר במגזר הבדואי, שעליו יש התחייבות של משרד החינוך.

עמירה חיים: השרה תקצבה 70 כיתות במיידי, מתוך תקציב משרד החינוך, מעבר לתקציב מפעל הפיס.

עמירה חיים: התחייבות הממשלה ממומשת בכל הרמות.

עמירה חיים: אני מוצאת את עצמי יושבת ובודקת סעיף סעיף כי זה בנפשי וזה בדמי ואני צריכה להביא את התקציב הזה לתוך הדרום.

עמירה חיים: שמישהו לא יחשוב אפילו לרגע יושב רגל על רגל ומחכה שאיזשהו סעיף לא ימומש.

עמירה חיים: אנחנו לא נוותר עח שום סעיף ועל שום אגורה.

מיכאל מלכיאור: קיבלתם גם לגבי הבנייה של הכיתות?

עמירה חיים: כן.

עמירה חיים: ממש.

מיכאל מלכיאור: הם קיבלו, אבל לא בונים.

עמירה חיים: בונים.

עמירה חיים: כבר קיבלתי הרשאות תקציביות.

יולי תמיר: מהרגע שיש הרשאה תקציבית, זה יוצא לדרך, אבל רוב האישורים שלנו אושרו בפרוגראמה.

יולי תמיר: אנחנו מוכנים לצאת לדרך.

עמירה חיים: 70 אחוזים מהבנייה החדשה במגזר הבדואי התרחשה בחמש השנים האחרונות.

עמירה חיים: אלה לא רק הבטחות לתקציבים אלא השרה הנוכחית גם תקצבה את זה והדברים יוצאים לדרך.

עמירה חיים: כל הסעיפים החלטנו עליהם, צריך לומר שעשינו כאן עבודה מאוד מסודרת לגבי התקציב הכולל, מה התקציב שמשרד החינוך התחייב עליו, וזאת התחייבות של תקציב 2007 כשהוא סגור במשרד החינוך, סגור כמובן אצל עדי הרשקוביץ.

עמירה חיים: כל מה שאני אומרת, זה סגור.

עמירה חיים: 40 מיליון שקלים משרד החינוך, 40 מיליון המשרד של המשנה לראש-הממשלה.

מיכאל מלכיאור: 45,7 מיליון שקלים.

עמירה חיים: 40.15 ו-40.7, זו ההתחייבות.

מיכאל מלכיאור: 45,15, זה משרד החינוך.

עמירה חיים: לא, אני מדברת על התוכנית הלאומית ליישום לשנת 2007 בסעיפים האלה.

עמירה חיים: יש סעיפים נוספים, אתה צודק, אבל הם לא רשומים כאן, כמו למשל ערכות מדע שזה בנוסף לזה, ותיכף אני אתייחס.

עמירה חיים: לגבי הנושא של מרכז מצוינות.

עמירה חיים: הוגדר צוות פיתוח שכולל את נציגי האקדמיה ממכללת אבן ספיר, נציגי התעשייה, נציגי משרד החינוך.

עמירה חיים: תהליך הפיתוח מובל על-ידי פרופסור נילי עמית מאוניברסיטת בן-גוריון.

עמירה חיים: באפריל היא אמורה להגיש את הפעולה והיישום של ועדה מאוד רצינית שמלווה.

עמירה חיים: אנחנו מחכים.

עמירה חיים: אצלי מתקיימות ישיבות רצופות כדי לדעת מה מצב הסטאטוס.

עמירה חיים: אנחנו מחכים לישיבה הבאה שתתקיים באפריל כדי לדעת את כל תפוקת הפעולה והיישום.

עמירה חיים: תוצרי ביניים יוצגו בפניי בסוף מרץ.

עמירה חיים: זה המצב של מרכזי המצוינות.

עמירה חיים: אמורים להיות מוקמים שני מרכזי מצוינות בתקציב של 4 פסיק מיליון שקלים.

עמירה חיים: התקציב כולו ממשרד המשנה לראש-הממשלה.

אייל אביטל: 4.2 מיליון.

עמירה חים: זה מתוקצב.

אייל אביטל: אני שמח שכבוד השרה נמצאת כאן.

אייל אביטל: אני ממשרד המשנה לראש-הממשלה.

אייל אביטל: מאוד שמחתי לשמוע על המחויבות.

אייל אביטל: מאוד שמחתי לפגוש את עמירה.

אייל אביטל: אנחנו עומדים בקשר ישיר מול מר עדי הרשקוביץ.

אייל אביטל: אנחנו גילינו נכונות ואפילו בנייה תקציבית נבנתה ביני לבין מר הרשקוביץ.

אייל אביטל: מבחינת לוחות זמנים, חשוב לנו לציין שהכנסת יוצאת לפגרה ובעצם עדי יצטרך להגיש את הפנייה כדי לתת תשתית אמיתית להצלחת כל הפרויקטים.

מיכאל מלכיאור: אלמלא הפרויקט הזה, הכסף צריך לעבור לבסיס התקציב.

אייל אביטל: לא.

אייל אביטל: אני יכול להסביר את שיטת העבודה.

מיכאל מלכיאור: אין טעם להקים את שני המרכזים אם בשנה הבאה לא תוכלו לתקצב אותם.

אייל אביטל: הערה כללית בהקשר הזה.

אייל אביטל: משרד המשנה לראש-הממשלה מגלה חשיבות רבה לעבוד יחד, וכל העבודה נעשתה ביחד עם משרד החינוך.

אייל אביטל: הנושא התקציבי בצורה של השתתפות של משרד המשנה לראש-הממשלה בחינוך הוא לא כדי להפריע אלא כדי להשתתף בתהליכים ולסייע להשיג תקציבים גדולים יותר בעתיד.

אייל אביטל: תוכנית נגב 2015 מדברת על השנה הבאה.

מיכאל מלכיאור: העברתם אליהם את ה-4,2 מיליון שקלים?

אייל אביטל: ציינתי בפני השרה יולי תמיר שנדרשת העברת הפנייה התקציבית לוועדת הכספים בהקדם האפשרי מצד משרד החינוך.

אייל אביטל: אנחנו מבחינתנו הגשנו מחויבות להעברת השתתפות משרד המשנה לראש-הממשלה על כל הסכום.

זבולון אורלב: למיטב ידיעתי, הגורם המעביר הוא זה שצריך לפנות.

זבולון אורלב: כלומר, המשרד שמעביר שיושב עכשיו על הכסף, הוא זה שצריך לפנות לאגף התקציבים.

יולי תמיר: אנחנו נסכם את זה ביחד.

מיכאל מלכיאור: תוכנית אתגרים לגילאי גן עד כיתה ד'.

מיכאל מלכיאור: תוכנית חשובה שנתקעה בבירוקרטיה.

עמירה חיים: תוכנית אתגרים היא לא רק לעוטף עזה אלא היא מיועדת גם לאוכלוסייה הבדואית.

מיכאל מלכיאור: זה לא כל הדרום, אבל זה עוטף עזה והאוכלוסייה הבדואית.

יולי תמיר: נתחיל בעוטף עזה, נעבור לבדואים.

יולי תמיר: לפי הניצולת.

עמירה חיים: אנחנו נערכים לתוכנית בדרום גם בעוטף עזה, גם במגזר הבדואי וגם בחוליות חלשות בכל הדרום.

עמירה חיים: כך אנחנו הגדרנו את התוכנית.

עמירה חיים: יש כמה חוליות חלשות ואנחנו רוצים גם להיכנס לשם.

עמירה חיים: לא בכל עוטף עזה יש חוליות חלשות, וגם את זה צריך לדעת.

עמירה חיים: אנחנו רוצים לעבוד בצורה מושכלת.

עמירה חיים: תוכנית אתגרים מיועדת לפיתוח של תלמידים והורים בנושא של המחשוב, פעילות בנושא של עברית, ערבית, חשבון ופיתוח החשיבה.

עמירה חיים: זו פעילות עם מחשבים.

עמירה חיים: התוכנית מתוקצבת ב-3 מיליון שקלים על-ידי משרד החינוך.

עמירה חיים: אנחנו מבחינתנו העברנו את כל הסכום, אבל יש בעיה משפטית של העברת הכספים כי הסוכנות היהודית הייתה אתנו בפנים ועכשיו היא לא בפנים אלא ההפעלה היא של חברה פרטית.

עמירה חיים: ועדת הרכישות לא אישרה את ההפעלה כתוצאה מהערות משפטיות.

עמירה חיים: בשבוע הבא יש ועדת רכישות שאנחנו מתכוננים אליה, כדי לתת את כל התשובות והמענים.

מיכאל מלכיאור: את יכולה להסביר מה הייתה הבעיה?

יולי תמיר: אני אסביר.

יולי תמיר: קודם כל שאלה לגבי התוכנית ואחר כך התייחסות לבעיה.

יולי תמיר: התוכנית היא תוכנית מאוד ייחודית שבאה לפתור.

יולי תמיר: דיברנו לא פעם בשאלה הבסיסית מה מגדיר את מאפייני ההצלחה של ילד בבית ספר ודובר הרבה על הקשר המאוד חשוב והיכולת של הילד לעבוד עם האימא לבין היכולת של הילד להצליח בבית ספר.

יולי תמיר: התוכנית הזו מתקנת באופן קצת אחר את הקשר בין האם והילד בשלב הראשוני של הלימודים, תוך כדי שילוב מחשוב.

זאב צחור: אדוני היושב-ראש, אני לא רוצה חלילה להפריע לעמירה שהיא גם תלמידתי, אבל אני רוצה לומר לחברים שספיר היא מכללה מפוארת.

זאב צחור: אני היסטוריון.

זאב צחור: זה מפחיד מנקודת המבט של פקידי משרד ביטחון שמתעמרים במנהיגים פוליטיים.

זאב צחור: אנחנו העוגן של האזור שלנו.

זאב צחור: אני אומר לך ואני מצטער לומר שיש סימני קריסה בספיר ובצדק.

זאב צחור: נוגה התקוממה נגדי, ובצדק מבחינתה.

זאב צחור: ספיר עלולה בשנה הבאה להיות ללא תלמידים וגם זה בצדק, כי אם הייתי אבא, הייתי חרד.

זאב צחור: השרה תמיר הייתה אצלנו, אבל במובן של מדינת ישראל, נשכחנו.

מיכאל מלכיאור: לכן אנחנו מעלים כאן את הנושא ואנחנו רוצים לקבל החלטות.

יולי תמיר: כיוון שאני רוצה לדבר על הנושא הזה של עידוד, ועשינו את זה בהצלחה השנה בצפון, אני מציעה שנקדיש לזה ישיבה נפרדת, לעניין של איך פותרים את הבעיה של השנה הבאה בספיר ואיך מעודדים תלמידים ללמוד בספיר.

מיכאל מלכיאור: אנחנו נקבל כאן החלטת ביניים, מאחר ואנחנו באמצע הצגת הדברים.

מיכאל מלכיאור: אני רואה בחיוב אם תפתרו את הבעיות ואם שרת החינוך יכולה לעשות זאת ללא ישיבה של הוועדה, אדרבא.

מיכאל מלכיאור: אנחנו חושבים שמכללת ספיר היא העוגן של ההשכלה הגבוהה, בוודאי באזור הדרום ועוטף עזה, שהסטודנטים והמורים נפגעים שם בצורה מאוד מיוחדת, ודרושה שוב נחישות שלטונית מאחורי המכללה הזאת.

מיכאל מלכיאור: אנחנו מבחינת ועדת החינוך עומדים מאחוריכם לכל דבר ועניין.

זאב צחור: אני מזמין אתכם לישיבת ועדת החינוך אצלי.

זאב צחור: תקיימו אצלנו ישיבה.

זבולון אורלב: ועדת החינוך והתרבות ביקרה במכללת ספיר.

זאב צחור: נכון.

זאב צחור: לא פעם אלא פעמיים.

מיכאל מלכיאור: אנחנו נעשה את זה, אבל קודם כל ניתן לכם גיבוי של הוועדה.

זבולון אורלב: הערה עניינית.

זבולון אורלב: אמנם מחוץ של ה-7 קילומטרים, אבל כמדומני בטווח הטווח של התשעה קילומטרים, נמצא עוד מוסד אקדמי אחד שהוא המכללה להכשרת מורים בשם חמדת הדרום שנמצאת בתחום המועצה האזורית שדות נגב.

זבולון אורלב: היו פניות חוזרות ונשנות כיוון שחלק מהמורים וחלק מהתלמידים גרים בתוך הטווח של ה-7 קילומטרים בכל-זאת לכלול גם את המוסד הזה.

זבולון אורלב: כפי שאת רואה, אנחנו נלחמים עבור מכללת ספיר בלי שום קשר לעניין.

זבולון אורלב: מאחר ובין אשקלון לבאר-שבע יש שני מוסדות אקדמיים – אחד מכללת ספיר, שהיא בתוך הטווח של ה-7 קילומטרים, כמדומני שאתם אפילו 2.5 קילומטרים – ומכללת חמדת הדרום, שהיא מכללה להכשרת מורים, שלמיטב ידיעתי מאות תלמידים לומדים שם – אני הייתי מבקש שתהיה גם תשומת לב מבחינתך במסגרת ההסגרים של עוטף עזה גם לגבי המוסד הזה.

יולי תמיר: יש לנו לא מעט בעיות ואנחנו מתמודדים אתן.

זבולון אורלב: הייתי בקבינט כאשר התקבלה ההחלטה לגבי ה-7 קילומטרים.

זבולון אורלב: בהתחלה דובר על 6 קילומטרים ואחר כך שינו אותה ל-7 קילומטרים, אבל כידוע הקסאמים מגיעים לטווח של 9 קילומטרים.

זבולון אורלב: לכן דיברתי נקודתית על המוסד עם ריכוז גדול מאוד של תלמידים.

יולי תמיר: אני אבדוק את זה.

מיכאל מלכיאור: תהיה בדיקת העניין.

מיכאל מלכיאור: כאמור, אנחנו נותנים את הגיבוי למכללת ספיר.

מיכאל מלכיאור: בשמחה אנחנו מקבלים את ההזמנה לקיים את ישיבת הוועדה במכללת ספיר.

יולי תמיר: רצינו לעשות תוכנית שהיא תוכנית שמחברת את העבודה של הילד עם האם ואת עניין המחשוב.

מיכאל מלכיאור: עם ההורים.

יולי תמיר: עם ההורים, אבל בואו נודה, בעיקר זה עם האמהות.

יולי תמיר: התוכנית מטפלת גם בפער הדיגיטאלי וגם בפער הקוגניטיבי.

יולי תמיר: התוכנית הזו מופעלת על ידי גורם פרטי שהוא פיתח את התוכנה הזאת.

יולי תמיר: הוא פיתח את התוכנה ואת העבודה.

יולי תמיר: אנחנו נתקלים בבעיות מאוד קשות של החשבות שלא מרשה לנו לחתום אתו חוזה.

יולי תמיר: כמו כל דבר ממכרזים את זה.

יולי תמיר: כאשר יש מכרז כזה, נדמה להרבה אנשים שהם יודעים להפעיל את זה, אבל הגורם הזה בחרנו בו כי הוא הפעיל את זה כבר 4 שנים עם ילדים אתיופים.

יולי תמיר: הלכתי לראות את העבודה שלהם.

יולי תמיר: זה לא שבמקרה בחרנו אלא הלכנו לראות גופים שונים.

יולי תמיר: בחרנו גוף שנראה לנו שהוא עבד בהיקפים מספיק גדולים כדי שתהיה לו התנסות גדולה.

יולי תמיר: הוא כתב במיוחד תוכנית בערבית כדי שזה יתאים לבדואים ועכשיו יש לנו בעיה עם החשב הכללי בעניין המכרז.

יולי תמיר: אני מקווה שנצליח להוכיח את הייחודיות של הגוף הזה.

יולי תמיר: דרך אגב, כדי להוכיח את הייחודיות שלו, כשאנחנו מדברים על מצעד האיוולת, חייבו אותו להביא תורם.

יולי תמיר: הגוף הזה מביא אתו תורם, כך שאני בכלל לא יכולה לעשות מכרז.

לא הבנתי.

מה זה להביא תורם?

יולי תמיר: כדי שאני אוכל לבחור בגוף מסוים, אני עושה אתו מצ'ינג.

מיכאל מלכיאור: הוא חייב לשלם.

מיכאל מלכיאור: אותו הדבר עושים עם טללים.

יולי תמיר: שלחתי לגייס תרומות והוא הביא תרומות.

יולי תמיר: הוא הביא את התורם ויש לו תורם.

יולי תמיר: לי יש את הכסף, הכול מוכן, אבל יש בעיה.

יולי תמיר: אני מקווה שתוך שבוע נפתור את הבעיה.

מיכאל מלכיאור: יש תוכנית טובה וכל הגורמים מציינים שהיא תוכנית טובה, אבל החשב עוצר אותה.

יולי תמיר: אני משאירה אתכם בידיה הנאמנות של עמירה חיים.

בית הספר בשדרות לא כלול בתוכנית הזאת?

עמירה חיים: כל מה שאנחנו כוללים, אנחנו כוללים גם את בתי הספר העצמאיים וגם בשדרות.

עמירה חיים: תפיסת העולם שלי היא שאלה ילדי ישראל ואלה ילדי ישראל.

מיכאל מלכיאור: בצפון זה לא כך.

עמירה חיים: אני מנהלת מחוז הדרום.

מיכאל מלכיאור: החוק שחל על החינוך העצמאי לא מיושם בצפון.

קריאה: שמעתי את המנכ"ל מתבטא בנושא הזה.

יש מכתב של מנכ"ל החינוך אליי, כבר לפני חודשים ארוכים.

החוק מחייב את הנושא של החינוך העצמאי.

גברת חיים, אני מאוד משבח אותך על האמירה הזאת.

האמירה הזאת בימים האחרונים תהיה מים קרים על נפש עייפה.

זבולון אורלב: תיקון חוק יסודות התקציב, לפיו התקצוב הממשלתי הישיר לחינוך יהיה שוויוני, לגבי החינוך העצמאי והמעיין, נעשתה בתקופה שזבולון המר זיכרונו לברכה היה השר ואני הייתי המנכ"ל ותמורת זה בוטלו התקציבים הייחודיים.

זה היה מצע של הבחירות.

היה לי ויכוח האם להכניס את מעיין החינוך התורני, כן או לא, אריה דרעי דרש, ובסופו של דבר הם התרצו והכניסו גם את מעיין החינוך התורני.

זה למען האמת ההיסטורית וזה מופיע בפרוטוקולים.

עמירה חיים: בתי הספר וגני הילדים הצטיידו ואנחנו כבר העברנו את התקציב.

עמירה חיים: כל גן וכל בית ספר כבר קיבל את התקציב.

עמירה חיים: זה ברשות המקומית וזה ברכישה.

עמירה חיים: כל גני הילדים הצטיידו והנושא הזה בוצע.

עמירה חיים: לגבי המחשבים בגני הילדים, הביצוע יהיה רק לאחר אישור משרד הפנים להפעלת מכרז באמצעות מפעל הפיס.

עמירה חיים: מפעל הפיס הוא זה שמבצע.

מיכאל מלכיאור: מה זה הפעלת תוכניות הפנאי והקהילה למשל?

עמירה חיים: זה לא היה בשאלות, אבל אני אתן על זה תשובה.

מיכאל מלכיאור: זה היה בשאלות.

מיכאל מלכיאור: זה מאוד חשוב כי מדובר ב-26 מיליון שקלים.

מיכאל מלכיאור: חבר הכנסת זבולון אורלב מחליף את היו"ר מיכאל מלכיאור

עמירה חיים: אני אמשיך לדווח.

עמירה חיים: בנושא של החינוך הבלתי פורמאלי, מה שנקרא תרבות הפנאי, מדובר על 26 מיליון שקלים, כאשר 21 מיליון הם חלקו של משרד המשנה לראש-הממשלה, 5 מיליון בהתחייבות של משרד החינוך.

עמירה חיים: רוב התקציב מגיע מהמשרד של המשנה לראש-הממשלה.

עמירה חיים: הגדרנו תהליכי עבודה.

זבולון אורלב: הרשויות המקומיות צריכות להשתתף?

עמירה חיים: אנחנו בונים על כך שההפעלה תהיה עם הרשויות המקומיות.

עמירה חיים: אנחנו רוצים ללכת על חברה מפעילה, וחשבנו על המתנ"ס שהיא חברת סמך של משרד החינוך אבל היא לא זו שתפעיל בפועל, אלא מי שיפעיל בפועל את כל השירותים הבלתי פורמאליים עם ואוצ'רים לילדים – זו תוכנית מאוד רחבה ומאוד מיוחדת – היא זו שמפעילה.

עמירה חיים: התקציבים יועברו דרך הרשויות המקומיות.

זבולון אורלב: הרשות המקומית צריכה להשתתף מתקציבה או שהמימון הוא מימון ממשלתי במאה אחוזים?

עמירה חיים: אנחנו מממנים את הוואוצ'ר בתקציב מאה אחוזים.

עמירה חיים: אנחנו אומרים לרשויות המקומיות שיבואו, יעשו מצ'ינג, ונגדיל את היקף הפעילות.

עמירה חיים: מי שלא יכול להגדיל, אנחנו לא מתנים את זה.

עמירה חיים: כל הנושא הזה של מצ'ינג עם רשויות מקומיות, אני מצאתי את עצמי מחלצת כסף רק לרשויות שיש להן כסף.

עמירה חיים: השגתי אישור מעדי הרשקוביץ ואני מעבירה ללא מצ'ינג.

עמירה חיים: למשל, תקציב יוזמות, רק רשות שיש לה כסף לתת לי במצ'ינג, אני יכולה לתת לה תקציב, ואם זה כך, מה עשינו?

עמירה חיים: נתנו רק למי שיש?

זבולון אורלב: למה אי אפשר לעשות דיפרנציאציה?

עמירה חיים: עשיתי את זה.

עמירה חיים: יש מקרים עם מצ'ינג גדול, חלק אין בכלל, חלק המצ'ינג הוא קטן.

עמירה חיים: כאמור, יש לנו תוכנית ואנחנו הולכים לפי לוח הזמנים כי ההפעלה מיועדת לתשס"ח.

עמירה חיים: אנחנו ממש בקצב הנכון.

עמירה חיים: בשבוע שעבר הייתה אצלי ישיבה שבה הוצגו כל הפרטים של ההפעלה ואנחנו מתקדמים בתוכנית העבודה.

זבולון אורלב: ועדת החינוך קיימה ישיבה על בעיית הפסיכולוגיה.

זבולון אורלב: מה התקדם מאז?

עמירה חיים: בשדרות.

עמירה חיים: מיום ישיבת הוועדה, נכנסו לעבודה עוד שמונה פסיכולוגים בתוך שדרות והם פועלים שם.

עמירה חיים: יש שם פעילות מלאה ורחבה.

עמירה חיים: בשדרות עשינו משהו מיוחד.

עמירה חיים: בדרך כלל הפסיכולוגים ממומנים ב-70 אחוזים עובדי משרד החינוך והרשות המקומית משלימה 30 אחוזים.

עמירה חיים: אנחנו תיקננו בשדרות, מעבר למה שצריך, עוד שני תקנים.

עמירה חיים: הרשות המקומית התקשתה מאוד להביא פסיכולוגים, כך שנשארנו עם תקנים לא ממומשים.

עמירה חיים: בנוסף לכך תקצבנו אד-הוק במיידי שמונה תקנים של אנשים שבאים מבחוץ עם תחנה תומכת.

זבולון אורלב: הבעיה שעלתה בוועדה הייתה בעיה כפולה.

עמירה חיים: נכון, אני יודעת.

זבולון אורלב: האחת, המחסור, והשנייה, אאוט-סורסינג.

זבולון אורלב: כלומר, לוקחים פסיכולוגים חיצוניים שלא גרים עם האוכלוסייה, שלא חווים את כל הקשיים, שהאוכלוסייה לא רואה בהם חלק, ולכן ראו בזה בעיה.

זבולון אורלב: אם אינני טועה, נדמה לי שסיכום הוועדה היה שתקבלו את הצעתי שאתם תפעלו באמצעות נציבות שירות המדינה והממונה על השכר, שלתקופה מוגבלת ולמשימה מאוד מוגדרת, ניתן יהיה לתגמל פסיכולוגים באופן שכן הרשות המקומית תוכל לקבל פסיכולוגים כחלק בלתי נפרד מההווי העירוני.

זבולון אורלב: אני שואל האם זה קרה.

זבולון אורלב: זו הייתה ההחלטה.

עמירה חיים: אנחנו העברנו תקציב.

עמירה חיים: הפסיכולוגים בשדרות לא ממומנים ב-70 אחוזים אלא במאה אחוזים.

עמירה חיים: חוץ מפסיכולוגית אחת שגרה בישוב, הפסיכולוגים של התחנה לייעוץ חינוכי בשדרות באים מבחוץ.

עמירה חיים: הם באים מבאר-שבע, הם באים מהסביבה אבל זה לא נכון שהם לא חיים שם.

עמירה חיים: מנהל התחנה באופקים, גר ברחובות.

עמירה חיים: זה מאוד מקובל.

עמירה חיים: הם נכנסים למכונית ונוסעים.

עמירה חיים: אני מדברת על המנהלים בשדרות.

זאת ישראל השלישית ולא ישראל השנייה.

עמירה חיים: חוץ ממנהלת אחת, כל השאר גרים בחוץ.

עמירה חיים: מביאים מבחוץ אנשים והם חיים את החיים של התושבים, הם מכירים אותם ונמצאים.

עמירה חיים: הם חיים את החיים שם.

זבולון אורלב: כמה פסיכולוגים פועלים בשדרות ברגע זה?

עמירה חיים: נוסף לתחנה, עוד שמונה שהכנסנו עכשיו.

זבולון אורלב: במשרה מלאה?

עמירה חיים: לא במשרה מלאה אלא על-פי הצורך מול בתי הספר.

עמירה חיים: יש עוד שמונה אנשים שחלקם עובד יומיים, חלקם שלושה ימים, אבל מילאנו את כל הצורך של פסיכולוגים בשדרות ובשדרות היום לא חסרים פסיכולוגים.

זבולון אורלב: אם אינני טועה, התקן בשדרות היה תקן של שלושה פסיכולוגים ועל זה הוסיפה החלטת הממשלה עוד שניים.

עמירה חיים: נכון.

זבולון אורלב: כלומר, היו צריכים להיות 5 במשרה מלאה.

זבולון אורלב: שאלתי היא האם יש חמישה פסיכולוגים במשרה מלאה בשדרות?

עמירה חיים: השלושה שעובדים ממשיכים לעבוד.

עמירה חיים: סגרנו עם עוד אדם אחד, כך שהגענו לארבעה.

עמירה חיים: תקן אחד לא ממומש.

עמירה חיים: מחפשים פסיכולוג שיבוא ויסכים לעבוד.

עמירה חיים: עד שהוא יבוא לעבוד, הקצבנו עוד שמונה והתקציב הוא לא זול.

עמירה חיים: המנהלים מאוד מרוצים.

עמירה חיים: מגיע פסיכולוג מסוים למנהל בית הספר, ליום או יומיים בשבוע, הוא יוצר את הקשר, הוא יושב בתוך בית הספר, והמנהל מקבל את המענה המלא.

עמירה חיים: יש מחסור בפסיכולוגים בדרום ולא רק בשדרות אלא יש עוד כמה מקומות.

זבולון אורלב: תציעו שיהיו חוזים מיוחדים כמו שיש למורים.

זבולון אורלב: התמריצים לצערי לא חלים על פסיכולוגים אלא רק על עובדי הוראה, אבל למה משרד החינוך לא נוקט יוזמה ברמה של שר ומנכ"ל כדי להסדיר עם הממונה על השכר ועם ארגוני המורים שאותם תמריצים יחולו גם על הפסיכולוגים?

עמירה חיים: היה דיון בנושא הזה.

עמירה חיים: הפסיכולוגים הם עובדי הרשויות המקומיות והם לא עובדי משרד החינוך.

עמירה חיים: יש רשויות שמתקשות לפתוח את הסכמי השכר עם הפסיכולוגים.

עמירה חיים: נכון שזה לא נותן תשובה, אבל צריך להמשיך בנושא הזה.

עמירה חיים: לצערי לפסיכולוגים אין ארגון חזק, למרות שאני לא יודעת כמה הם משתכרים.

זבולון אורלב: סיבות הן לא תוכנית עבודה.

זבולון אורלב: הסיבות והבעיות צריכות להוות אתגרים.

זבולון אורלב: כלומר, נקודת ההנחה היא שילדי ישראל ראוי שיקבלו את השירות הפסיכולוגי.

זבולון אורלב: אתם רואים מה הבעיות ואת הבעיות האלה צריך לפתור.

עמירה חיים: בכל מקום שיש בעיה לרשות המקומית, אנחנו מממנים מאה אחוזים ולא שבעים אחוזים.

עמירה חיים: שדרות היא לא המקום היחיד.

עמירה חיים: אנחנו מאפשרים לפסיכולוג לקבל משכורת גבוהה יותר.

זבולון אורלב: אני מכריז על הפסקה.

מיכל לביא: אני מבקשת להציג שאלה.

מיכל לביא: אני מאגף התיאום במשרד ראש-הממשלה.

מיכל לביא: דיברת על הנגישות למרכזים המדעיים והבנתי שהיא נתקעה.

מיכל לביא: אני מנצלת את ההזדמנות כדי להבין את הסטאטוס של העניין.

עמירה חיים: זה נכון.

עמירה חיים: מה שאת אומרת הוא נכון.

עמירה חיים: מאחר שהתקציב לא עבר ואנחנו לקראת סוף שנת הלימודים, אנחנו מדברים על המרכזים הבאים שייתנו תמיכה בבוקר ואחר הצהרים.

עמירה חיים: הייתה חשיבה חוזרת של אנשים מקרן רש"י שאמרו שמאחר והזמן הוא מאוד קצר עד סוף שנת הלימודים הזאת, לנסות לנצל את התקציב בשנת 2007, את חלקו, להצטיידות לא רק למרכזים אלא גם לבתי הספר, למעבדות של בתי הספר.

עמירה חיים: בשבוע שעבר התוכנית עברה לקרן רש"י, דיברתי עם אפרת דובדבני.

עמירה חיים: הכסף עוד לא עבר, אבל יש תוכנית מגירה.

עמירה חיים: אנחנו יודעים שאם הכסף עובר עד סוף חודש מרץ, אנחנו מפעילים אותו ככתבו וכלשונו מול המרכזים המדעיים, אבל אם לא יגיע עד סוף חודש מרץ, אנחנו מכינים תוכנית ביניים כאשר חלק מהתקציבים יועברו במיידי לתגבור המעבדות בתוך בתי הספר.

מיכל לביא: תידרש החלטת הסבה של הכסף?

עמירה חיים: לא, לא תידרש.

עמירה חיים: התוכנית היא לעשר שנים ומאחר שכך, אפשר לקחת תוכנית של עוד שנתיים-שלוש של מעבדות בבתי הספר ולתת לזה תגבור.

זבולון אורלב: אני שמח על הדיווח, אבל אני רוצה להעיר שהואיל וכולנו אנשים שלכל אחד יש את נקודת המבט שלו, הייתי שמח אם הייתי שומע ראשי הרשויות ומנהלי מחלקות החינוך שיאמרו לנו איך הם רואים את הנושאים האלה מנקודת המבט שלהם, לא שחס וחלילה אני חושב שיש משהו בדיווח שלך שהוא לקוי, אבל מטבע הדברים, תמיד יש נקודות מבט שונות ודברים שרואים מכאן, לא רואים משם.

זבולון אורלב: אני אציע ליושב-ראש הוועדה שהדיווח שנמסר כאן יועבר לראשי הרשויות ומנהלי מחלקות החינוך ברשויות כדי שקודם כל ידעו מה דווח כאן, ואני מאלה שמברכים על הדיווח שדווח כאן, ולא שאנחנו מזמינים הערות, אבל שהדברים יהיו ידועים גם להם.

קריאה: עמדתם הפורמאלית שהם מציגים בפני נציגי המשרדים השונים אומרת שלא קורה כלום.

עמירה חיים: קודם כל, דברים קורים.

עמירה חיים: כאשר התוכנית יצאה לדרך, כיווני הפעולה היו יחד עם כל הרשויות המקומיות ואנחנו לא בונים אותה בלעדיהם.

דוד מנצור: העניין הזה של העברות התקציבים דרך הרשויות המקומיות, אין שם איזו בעיה להעביר.

זבולון אורלב: אני חושב שזה לא ראוי שמשרדי הממשלה מדווחים והנוגעים בדבר לא.

עמירם חיים: תזמינו אותם.

עמירם חיים: היה כאן דו-שיח של חירשים כי אנחנו דיברנו על תוכנית דרומה.

זבולון אורלב: קודם כל הייתי מודיע שמתקיימת ישיבת ועדה ושואל מי רוצה לבוא.

עמירה חיים: לגבי עוטף עזה, אין פסיק שקורה בלי שעושים זאת ביחד.

זבולון אורלב: זה צריך להיות כשהם יושבים כאן.

עמירה חיים: מה שכאן דווח, הם היו בתמונה.

עמירה חיים: לגבי דרומה.

עמירה חיים: דרומה, התוכנית האסטרטגית הגדולה שמדברת על כל הדרום, תוכנית של עשר שנים שהיא החלטת הממשלה, מדובר כאן על רשויות מקומיות דרומה מקריית גת.

עמירה חיים: היו"ר מיכאל מלכיאור מנהל את הישיבה

זבולון אורלב: אני חייב לצאת מכיוון שאני צריך לנהל את ישיבת הוועדה לענייני ביקורת המדינה.

זבולון אורלב: הדיווח שנמסר בהעדרך נראה ראוי ובסדר גמור, אבל חסרים לי הנוגעים בדבר, כלומר, הרשויות המקומיות מנהלי מחלקות החינוך.

זבולון אורלב: הצעתי שהדיווח הזה יועבר לראשי הרשויות המקומיות ולמנהלי מחלקות החינוך כדי שהם ידעו מה דווח כאן ואם יש להם איזה הערות, יוכלו להעיר אותן.

זבולון אורלב: אין לי שום ספק באמינות הדיווח של הגברת עמירה חיים, אלא שדברים שרואים מכאן, לא רואים משם, וכולנו בני אדם ולכל אחד יש את נטיות ליבו, ולכל אחד יש את זווית הראייה שלו, ובוודאי אני חושב שהואיל וזה נוגע בהם, ראוי שהדבר הזה יובא לידיעתם.

זבולון אורלב: זו ההערה היחידה שהייתה לי לסיכום הדיון.

מיכאל מלכיאור: זה מקובל.

מיכאל מלכיאור: ראש עיריית שדרות השבוע בחוץ לארץ כי אחרת הוא היה מגיע.

מיכאל מלכיאור: יש לנו הרבה טענות לביצוע של הדברים.

מיכאל מלכיאור: זה מחזק את ההחלטות שקיבלנו בנושא משרד הביטחון, בנושא מכללת ספיר.

זבולון אורלב: אנחנו מגבילים את זה עד חודש ימים.

מיכאל מלכיאור: בנושא משרד הביטחון, בנושא מכללת ספיר שקיבלנו החלטה לגביה.

מיכאל מלכיאור: אנחנו רושמים לפנינו את הדיווח שאת חלקו שמעתי ואת חלקו האחר הפקדתי בידיו הנאמנות של חבר הכנסת זבולון אורלב, יושב-ראש הוועדה לענייני ביקורת המדינה שבוודאי עמד בקפדנות על הדברים.

מיכאל מלכיאור: אנחנו נקבל את ההמלצה שלו ונשלח את הדוח לכל הנוגעים בדבר כדי שיוכלו להעיר ולהוסיף.

מיכאל מלכיאור: אנחנו נהיה בקשר מתמיד עם שני המשרדים הרלוונטיים לגבי ביצוע ההחלטות הרלוונטיות.

מיכאל מלכיאור: כבר לפני חודשיים שמענו מהשטח אבל יכול להיות שאלה תהליכים ולא תמיד מבינים את כל הבירוקרטיה הכרוכה בביצוע החלטות הממשלה.

מיכאל מלכיאור: לא כל הבירוקרטיה היא פסולה, ואולי חלק ממנה נחוץ.

מיכאל מלכיאור: אנחנו מודים לעמירה חיים על עבודתה הנאמנה ועל התמיכה שאת מקבלת מהתלמידים שלך היושבים בכל המשרדים הפזורים על פני הארץ.

מיכאל גיא: אני סגן מנהל מחוז הדרום במשרד השיכון.

מיכאל גיא: אנחנו קיבלנו על עצמנו לתכנן את מעונות הסטודנטים החדשים של מכללת ספיר בלב שדרות.

מיכאל גיא: התכנון החל ואנחנו מדברים על שטח של 25 דונם, מבנה של עד 22 אלף מרובע, אלף מיטות עם כל השירותים הנכללים בו.

מיכאל גיא: אנחנו מתכננים את תוכנית בניין העיר, מתואמים עם מכללת ספיר שכרגע אחראית להכין את הפרוגרמה ואנחנו ממתינים לפרוגרמה של המכללה, וקרן רש"י שמינתה אדריכל שמתכנן את המבנה על חשבון הקרן.

מיכאל גיא: שלושת המתכננים עובדים במקביל, במקום בטור, כך שאני מקווה שנוכל להגיע למצב של העמדת מעונות סטודנטים דבר שיתרום גם לעיר וגם למכללה.

מיכאל מלכיאור: מה טווח הזמן?

מיכאל גיא: אני לא יכול להתחייב.

מיכאל גיא: התוכנית מבחינת לוח הזמנים תוכל להתגבש בחודש-חודשיים הקרובים.

מיכאל מלכיאור: אנחנו מבקשים מכם, תוך שישה שבועות, לדווח לנו מתי יעמדו מעונות הסטודנטים.

מיכאל גיא: אני לא יכול לדווח על המבנה כי זה לא באחריותי.

מיכאל גיא: אני יכול לדווח על הכנת תוכנית בניין עיר להעמדת המבנה.

מיכאל מלכיאור: שיהיה כך.

מיכאל מלכיאור: אני גם רוצה לשאול מה מצב הפסיכולוגים בשדרות.

עמירה חיים: דיברנו על זה כשלא היית בישיבה.

עמירה חיים: חבר הכנסת אורלב שאל בקשר לזה.

עמירה חיים: משרד החינוך מתקצב שלושה תקנים בשדרות.

מיכאל מלכיאור: אמרו לנו שאין מגבלה גם לשבעה או שמונה.

עמירה חיים: לא, זה התקצוב התקני.

עמירה חיים: בנוסף לזה הוחלט שאנחנו לא נממן 70 אחוזים מהמשכורת אלא 100 אחוזים מהמשכורת.

עמירה חיים: כלומר, תקצוב מלא.

עמירה חיים: לא נפיל על הרשות אלא נאפשר לה לתת בונוס לפסיכולוגים.

עמירה חיים: בנוסף לזה הוחלט שייכנסו עוד שמונה מבחוץ כדי לתגבר בתקציב אחר ואכן נכנסו כבר שבעה פסיכולוגים והם פועלים.

עמירה חיים: היום אין מחסור בפסיכולוגים והמנהלים מקבלים את המענה.

מיכאל מלכיאור: לפני שבועיים אנחנו קיבלנו בוועדה דיווח אחר.

עמירה חיים: כן, אבל היום המצב שונה.

עמירה חיים: שבעת הפסיכולוגים שולבו בתוך המערכת.

מיכאל מלכיאור: אמרו שזו לא בעיית תקן אלא הפסיכולוגים הקבועים מקבלים שכר פחות ופחות תנאים מאלה שמקבלים הפסיכולוגים שמגיעים מבחוץ.

עמירה חיים: חבר הכנסת אורלב לא שאל על זה.

מיכאל מלכיאור: כי הוא לא היה בישיבה והוא לא מכיר את הנושא, אבל אני מכיר את הנושא.

מיכאל מלכיאור: הבעיה הייתה שאנחנו הצענו שיקיימו דין ודברים עם משרד האוצר כדי ליצור תנאים מיוחדים לפסיכולוגים שחיים שם, שזה שונה ממי שבא ליום בשבוע.

עמירה חיים: יש אחת שחיה שם.

עמירה חיים: השאר גרים בסביבה.

עמירה חיים: צריך להבין שברחבי הנגב אנשים נוסעים.

עמירה חיים: מנהל תחנה באופקים מגיע מרחובות, ומנהל התחנה של קריית גת מגיע משדרות.

מיכאל מלכיאור: זה שונה אם אותו אדם מתגורר יחד עם התושבים.

עמירה חיים: אין.

עמירה חיים: פסיכולוגית אחת גרה בכל שדרות.

מיכאל מלכיאור: אנחנו רוצים לעודד ואם רוצים לעודד, חייבים ליצור את התנאים הכלכליים המאפשרים.

מיכאל מלכיאור: יש גם הבדל בין מי שגר ובאופן קבוע עובד כל השבוע בשדרות לבין מי שמגיע לשם ליום בשבוע.

מיכאל מלכיאור: קיבלנו דיווח מאוד קשה.

מיכאל מלכיאור: אני לא חושב שהשתתפת באותה ישיבה.

עמירה חיים: לא, לא השתתפתי, אבל דווחתי על כל מילה.

עמירה חיים: תמי שגיא, מנהלת התחנה בשדרות שאנחנו מאוד תומכים בה, אם היא גם הייתה גרה בשדרות, מקצועית אני לא יודעת – היא עושה עבודה טובה – אם היה לה את הכוח הנפשי להמשיך לתמוך באחרים.

מיכאל מלכיאור: אתם תבואו בדברים עם האוצר כדי ליצור תנאים ראויים לתקנים הקבועים – ואני לא אומר מי שגר במקום – של הפסיכולוגים בשדרות כדי לתמרץ את התקנים המלאים והקבועים לעשות את מלאכת הקודש שהם עושים יום יום.

עמירה חיים: התחיל דיון.

מיכאל מלכיאור: צריך גם לסיים את הדיון.

עמירה חיים: יש כאן שני מישורים.

עמירה חיים: מישור אחד, בו אתה בהחלט צודק, לקיים דיון עם האוצר.

עמירה חיים: אני יודעת שמינהלת שפ"י מתחילה את זה.

מיכאל מלכיאור: האוצר טען שלא הייתה בקשה ואם הייתם מבקשים הם היו עושים.

עמירה חיים: הערוץ הזה הוא ערוץ אחד.

עמירה חיים: הערוץ האחר הוא שאנחנו עכשיו מבינים את המצוקה של מנהלי בתי הספר, של המורים ושל התלמידים.

עמירה חיים: גם אנחנו לא אוהבים שיהיה שכר גבוה יותר למי בא מבחוץ ושאחד יקבל שכר מסוים והשני שכר אחר, ולא רציתי את הדבר הזה, אבל ראיתי שהמנהלים במצוקה, שהתלמידים במצוקה, ואמרתי שאד-הוק, כדי לתת מענה, נעשה את זה באופן זמני וגם הסברנו את זה למנהלת התחנה, והיא קיבלה את זה.

עמירה חיים: אמרתי לה שיכול להיות שיום אחד נקרא גם לה לדגל ונבקש ממנה ללכת למקום אחר.

עמירה חיים: אנחנו צריכים לדאוג לילדים שהם הכי חשובים.

מיכאל מלכיאור: אני מודה לכם.

מיכאל מלכיאור: הישיבה נעולה.